વસ્ત્રાપુર રત્નમ્ ટાવરમાં બિલ્ડર ધર્મેશ શાહે પત્ની અને બે દીકરીને ગોળી મારી હત્યા કરી હતી. આ કેસમાં આરોપીના રિમાન્ડ પુરા થતા કોર્ટમાં રજૂ કરવામાં આવ્યો હતો. જ્યાં તેણે કોર્ટને આજીજી કરતા જણાવ્યું હતું કે, મને મૃતકોની મરણોત્તર ક્રિયા માટે વચગાળાના જામીન પર છોડો. બીજી તરફ, આરોપીએ પોલીસ સમક્ષ ગુનાની કબૂલાત કરવા રજૂઆત કરી હતી. જેથી પોલીસે આરોપીનું સીઆરપીસીની કલમ 164 મુજબ નિવેદન લેવા અરજી આપી હતી. જો કે, ત્યારબાદ કોર્ટમાં આરોપી ધર્મેશ આશ્ચર્યજનક રીતે ફરી ગયો હતો અને કબૂલાત આપવાનો ઇનકાર કરી દીધો હતો. ઉપરાંત, આ અંગે કોર્ટમાં લેખિતમાં અરજી પણ આપી હતી. જેથી કોર્ટે આરોપીને જેલના હવાલે મોકલી આપવા આદેશ કર્યો છે.